
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1826 

9 Δεκεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Αμιγούς Δημοτικής Επιχείρησης Αγροτικής, 
Τουριστικής Ανάπτυξης και Προβολής του Δήμου 

Τρίγλιας. 1 

Σύσταση Ν.Π.Δ.Δ στο Δήμο Παλλήνης με την επωνυ¬ 
μία Κέντρο Ανοικτής Προστασίας Ηλικιωμένων ΚΑ- 
ΠΗ Δήμου Παλλήνης και κατάργηση των ΚΑΠΗτων 

έξι (6) Δ.Δ. του Δήμου. 2 

Σύσταση νομικού προσώπου δημοσίου δικαίου στο 
Δήμο Μακρακώμης με την επωνυμία «Σχολική Επι¬ 
τροπή Νηπιαγωγείου Γραμμένης». 3 

Σύστασις εις την Ιεράν Μητρόπολιν Σερβίων και Κοζά¬ 
νης Εκκλησιαστικού Ιδρύματος υπό την επωνυμίαν 
«ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ ΤΗΣ ΙΕΡΑΣ 
ΜΗΤΡΟΠΟΛΕΩΣ ΣΕΡΒΙΩΝ ΚΑΙ ΚΟΖΑΝΗΣ». 4 


Τροποποίηση και Συμπλήρωση της αριθ. 90/25.2.1975 
Πράξεως του Μητροπολίτου Σερβίων και Κοζάνης 
Διονυσίου (Φ.Ε.Κ. 448/Β716.5.1977) περί λειτουρ¬ 
γίας του Εκκλησιαστικού Ιδρύματος «ΣΩΚΡΑΤΕΙ- 
ΟΝ ΜΠΛΙΟΥΡΕΙΟΝ ΕΚΚΛΗΣΙΑΣΤΙΚΟΝ ΙΔΡΥΜΑ 
ΔΙΑΚΟΝΙΑ ΤΗΣ ΠΙΣΤΕΩΣ" Ο ΑΓΙΟΣ ΝΙΚΟΛΑΟΣ”» . 5 


ΑΠΟΦΑΣΕΙ Σ 

Αριθ. 10283 (1) 

Σύσταση Αμιγούς Δημοτικής Επιχείρησης Αγροτικής, 
Τουριστικής Ανάπτυξης και Προβολής του Δήμου Τρί- 
γλιας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
Έχοντας υπόψη: 

1. Τις διατάξεις των άρθρων 277 του Π.Δ. 410/1995 

2. Την υπ’ αριθμ. 89/2004 απόφαση του Δ.Σ. Τρίγλιας, 
για την σύσταση Δημοτικής Επιχείρησης Αγροτικής - 
Τουριστικής Ανάπτυξης και προβολής του Δήμου Τρί- 
γλιας. 

3. Την από 5.7.2004 έκθεση αξιολόγησης της οικονομο¬ 
τεχνικής μελέτης, αποφασίζουμε: 

Συνίσταται στον Δήμο Τρίγλιας Αμιγής Δημοτικής Επι¬ 


χείρηση με τίτλο «Δημοτική Επιχείρηση Αγροτικής - Του¬ 
ριστικής Ανάπτυξης και προβολής Δήμου Τρίγλιας. 

Η Επιχείρηση θα λειτουργεί με τη νομική μορφή του Νο¬ 
μικού Προσώπου Ιδιωτικού Δικαίου σύμφωνα με τις δια¬ 
τάξεις του άρθρου 277 και επόμενο του Π.Δ. 410/1995 
έδρα της Δημοτικής Επιχείρησης είναι η Ν. Τρίγλια. 

Σκοποί της Επιχείρησης: 

Η Αμιγής Δημοτική Επιχείρηση Αγροτικής και Τουριστι¬ 
κής Ανάπτυξης και Προβολής Δήμου Τρίγλιας στοχεύει 
στο να δημιουργήσει το κατάλληλο πλέγμα προϋποθέσε¬ 
ων για την βελτίωση αγροτικής και τουριστικής ανάπτυ¬ 
ξης της περιοχής χωρίς να εγκαταλείπονται η κοινωνική, 
η οικονομική ή περιβαλλοντική και η πολιτιστική οπτική. 
Με άλλα λόγια, βασικοί σκοποί της είναι: 

Η βελτίωση και αξιοποίηση όλων εκείνων των σκοπών 
που συνθέτουν το αγροτικό ενδογενές δυναμικό και μπο¬ 
ρούν να δημιουργήσουν προϋποθέσεις ολοκληρωμένου 
αναπτυξιακού και συνεκτικού σχεδιασμού στον γεωργο- 
κτηνοτροφικό τομέα. 

Η ανάπτυξη δραστηριοτήτων εξυπηρέτησης και προ¬ 
σέλκυσης επιχειρήσεων τουριστικού χαρακτήρα καθώς 
και η λειτουργία του ριστικών εγκαταστάσεων εξυπηρέτη¬ 
σης του ενδογενούς και εξωγενούς τουρισμού, με πα¬ 
ράλληλη αξιοποίηση των τουριστικών πόρων όπως οι 
ακτές και το σπήλαιο Πετραλώνων. Η Προβολή όλων των 
δραστηριοτήτων που αφορούν τις δύο προηγούμενες θε¬ 
ματικές ενότητες καθώς και όλων των δραστηριοτήτων 
και δράσεωντου Δήμου και όλωντων Λοιπών φορέων που 
υπάγονται σ’ αυτόν. 

Θεωρούμε σκόπιμο να διαχωρίσουμε τους καταστατι¬ 
κούς σκοπούς της Επιχείρησης σε στρατηγικούς και τα¬ 
κτικούς. 

Με βάση το παραπάνω θεωρούμενο ότι καταστατικός 
σκοπός της Επιχείρησης είναι η παραγωγή και υλοποίηση 
των ακόλουθων στρατηγικών αναπτυξιακών διαδικασιών. 

Στρατηγικοί σκοποί. 

Οι στρατηγικοί σκοποί της επιχείρησης, εκτός από την 
υποστήριξη και ενίσχυση των αρχών και διαδικασιών του 
αποκεντρωμένου δημοκρατικού προγραμματισμού, δια- 
κρίνονται σε δύο βασικές ενότητες ως εξής: 

Ενότητα Α 

Δημιουργία προϋποθέσεων για την ολοκληρωμένη 
αγροτική ανάπτυξη. 

Προώθηση και υποστήριξη των αγροτικών αναπτυξια- 

κώνπρωτοβουλιών. Ενίσχυση καιπροώθησητηςτοπικής, 
περιφερειακής, ευρωπαϊκής και διεθνικής αναπτυξιακής 
συνεργασίας ανάμεσα στους φορείς της αγροτικής ανά¬ 
πτυξης. Η δημιουργία της απαραίτητης υποδοχής για πα¬ 
ροχή συμβουλευτικών υπηρεσιών προς τους αγρότες, σε 
θέματα οικονομικά, αναπτυξιακά, νομικά, οικονομικά, τε¬ 
χνικά και τεχνολογικά για την υποστήριξη και ανάπτυξη 
των αγροτικών δραστηριοτήτων. 

Η δημιουργία της απαραίτητης υποδομής για παροχή 
συμβουλευτικών υπηρεσιών σε όσους δραστηριοποιού¬ 
νται στον τουρισμό, σε θέματα οικονομικά, αναπτυξιακά, 
νομικά, οικονομικά, τεχνικά και τεχνολογικά. 

Ανάληψη επιχειρηματικών δραστηριοτήτων όπως: 

Η εμπορία αγροτικών ειδών και προϊόντων. 

Η εμπορία ειδών εξοπλισμού για την αγροτική παραγω¬ 
γή- 

Η δημιουργία και εκμετάλλευση οργανωμένων εμπορι¬ 
κών δραστηριοτήτων για την εξυπηρέτηση των κατοίκων 
και των επισκεπτών όπως: δημοτικές αγορές, λαϊκές αγο¬ 
ρές. 

Η αξιοποίηση όλων των στοιχείων του Δήμου περιου¬ 
σιακών και μη που συνθέτουν την τουριστική του εικόνα. 

Η προώθηση των τοπικών προϊόντων και υπηρεσιών και 
η ανάπτυξη νέων παραγωγικών τομέων της οικονομίας. 

Η δημιουργία μηχανογραφημένου μητρώου αγροτών. 

Η ανάπτυξη υπηρεσιών υψηλήςτεχνολογίας όπως η πα¬ 
ρακολούθηση της αγροτικής καλλιέργειας με συστήματα 
013. 

Άρθρο 3 

Διοίκηση 

Η επιχείρηση διοικείται από 7μελές ( επταμελές διοι¬ 
κητικό Συμβούλιο, του οποίου τα μέλη μαζί με τους ανα¬ 
πληρωτές τους ορίζονται από το Δημοτικό Συμβούλιο του 
Δήμου Τρίγλιας. Η θητεία του Δ.Σ. είναι τετραετής και λή¬ 
γει 4 μήνες μετά τη λήξη της θητείας του Δημοτικού Συμ¬ 
βουλίου. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης), όταν η επιχείρηση απασχολεί ταυτό¬ 
χρονα περισσότερες από είκοσι (20) εργαζόμενους με 
σχέση εργασίας συνεχή μεγαλύτερη του έτους. 

Ο Πρόεδρος και ο Αντιπρόεδρος της Επιχείρησης ορί¬ 
ζονται από το Δημοτικό Συμβούλιο. 

Ο Πρόεδρος ή άλλο μέλος του Δ.Σ της Επιχείρησης δύ- 
ναται, κατά την κρίση του Δημοτικού Συμβουλίου να κα¬ 
τέχει την θέση του Διευθύνοντος Συμβούλου της Επιχεί¬ 
ρησης, θα του αποδίδονται οι δαπάνες και τα έξοδα των 
μετακινήσεων του για την εκτέλεση των καθηκόντων του 
καθώς και αποζημίωση που θα καθορίζεται με απόφαση 
του Δημοτικού Συμβουλίου. 

Άρθρο 4 

Κεφάλαιο - Διάρκεια - Πόροι της Επιχείρησης 

Το κεφάλαιο της Επιχείρησης διαμορφώνεται στο ποσό 
των 30.000 ευρώ . Η διάρκεια της επιχείρησης θα είναι 50 
χρόνια από την δημοσίευση της παρούσας τροποποίησης. 

Οι πόροι της επιχείρησης είναι τα έσοδα που θα προκύ- 
πτουνν από την λειτουργία των τμημάτων της επιχείρη¬ 
σης, οι πρόσοδοι από την περιουσία της, δάνεια κληρο¬ 
νομιές, εισφορές, δωρεές και λοιπές επιχορηγήσεις 
όπως εξάλλου προβλέπεται και από ιδρυτικό της κατα¬ 
στατικό. 


Ενότητα Β 

Δημιουργία προϋποθέσεων για την ολοκληρωμένη του¬ 
ριστική ανάπτυξη. Προώθηση και υποστήριξη των τουρι¬ 
στικών αναπτυξιακών πρωτοβουλιών. Ενίσχυση και προ¬ 
ώθηση τα τοπικής, περιφερειακής, ευρωπαϊκής και διε¬ 
θνικής αναπτυξιακής συνεργασίας ανάμεσα στους 
φορείς της τουριστικής ανάπτυξης. 

Τακτικοί σκοποί: 

Ως τακτικοί σκοποί της επιχείρησης θεωρούνται: 

Η δημιουργία έκθεσης στην οποία θα μπορούν να προ¬ 
βάλλονται αφενός μηχανήματα και εξοπλισμός που προ¬ 
ορίζονται για την διευκόλυνση και βελτίωση της αγροτι¬ 
κής παραγωγής και αφετέρου τα προϊόντα της τοπικής 
παραγωγής. 

Η εγκατάσταση, λειτουργία και εκμετάλλευση αγροτι¬ 
κών υποδομών όπως αρδευτικών δικτύων αντλιοστασίων 
κ.λ,π. 

Η εξυπηρέτηση και προσέλκυση επιχειρήσεων τουρι¬ 
στικού χαρακτήρα. 

Η λειτουργία τουριστικών εγκαταστάσεων εξυπηρέτη¬ 
σης του ενδογενούς και εξωγενούς τουρισμού. 

Η αξιοποίηση των τουριστικών πόρων του Δήμου όπως 
οι ακτές και το σπήλαιο Πετραλώνων. 

Η εκπόνηση και εφαρμογή ολοκληρωμένων αναπτυξια¬ 
κών παρεμβάσεων καθώς επίσης και ο συντονισμός άλ¬ 
λων φορέων παρέμβασης, κρατικών και μη, μέσω πρωτο¬ 
βουλιών. 

Η συμμετοχή και διαχείριση αναπτυξιακών προγραμμά¬ 
των και πρωτοβουλιών, που συγχρηματοδοτούνται από 
την Ευρωπαϊκή Ένωση και άλλους διεθνείς οργανισμούς. 

Η συνεργασία με τον ιδιωτικό τομέα για κοινή συμμετο¬ 
χή στα ανωτέρω προγράμματα. 

Ο προγραμματισμός και η εκτέλεση έργων υποδομής 
που χρηματοδοτούνται από τακτικούς και έκτακτους πό¬ 
ρους κρατικών και μη φορέων. 

Η σύναψη προγραμματικών συμβάσεων με φορείς Δη¬ 
μοσίου Τομέα, Ο.Τ.Α κ.λ.π. 

Η εκπόνηση μελετών, η ανάληψη και υλοποίηση πρωτο¬ 
βουλιών, για την προστασία του περιβάλλοντος, την ανά¬ 
πτυξη περιβαλλοντικών προγραμμάτων, κ.λ.π. 

Η οργάνωση, λειτουργία και διαχείριση αγροτοτουρι- 
στικών υπηρεσιών και δραστηριοτήτων καθώς και η δημι¬ 
ουργία και διαχείριση νέων δραστηριοτήτων, ιδιαίτερα 
στον τουριστικό τομέα (αναψυκτήρια Περίπτερα, Κέντρα 
Πληροφόρησης Τουριστικών, ΙπΙο ΙκίοεΙκε κ.λπ). 

Η ανάληψη κάθε σχετικής με τη φύση της Επιχείρησης 
πρωτοβουλίας και δραστηριότητας, για την πραγματο¬ 
ποίηση εσόδων και την περαιτέρω διεύρυνση της κοινω¬ 
νικής, πολιτικής και αναπτυξιακής αποστολής της, αλλά 
και για την οικονομική αξιοποίηση των έργων και υπηρε¬ 
σιών της. 

Η λειτουργία γραφείου Προβολής με αρμοδιότητες: 

Την έκδοση εφημερίδας. 

Την έκδοση κάθε είδους διαφημιστικών φυλλαδίων. 

Την εκμετάλλευση των χώρων που παραχωρούνται από 
το Δήμο για διαφημιστικούς λόγους. 

Την προβολή του Δήμου Τρίγλιας 

Η επιμέλεια της Ηλεκτρονικής Ιστοσελίδας 

Ο υψηλός βαθμός συντονισμού, μέσω διασύνδεσης με 
τις αναπτυξιακές πρωτοβουλίες, των μέσων και των δρα¬ 
στηριοτήτων που διατίθενται για την αγροτική και τουρι¬ 
στική ανάπτυξη. 

Η συνεργασία για ^την εκπόνηση αντιστοίχων πρόγραμμά- 

των, με τις αρμόδιες Δ/νσεις της Νομαρχίας, της Περιφέ¬ 
ρειας αλλά και με τους υπόλοιπους εμπλεκόμενους φορείς. 

Άρθρο 5 

Διάλυση και εκκαθάριση της Δημοτικής Επιχείρησης . 

Η επιχείρηση διαλύεται: 

α) Με απόφαση του Δημοτικού Συμβουλίου που λαμβά- 
νεται με την απόλυτη πλειοψηφία των μελών του. 

Β) Όταν λήξει χωρίς να παραταθεί η διάρκεια της Επι¬ 
χείρησης. 

γ) Σε περίπτωση πτωχεύσεωςτης Επιχείρησης. 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
γίνεται με εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις ρευστοποιείται η περι¬ 
ουσία και πληρώνονται τα χρέη της επιχείρησης. 

Το υπόλοιπο περιέχεται στο Δήμο. 

Με την απόφαση αυτή προκαλείται δαπάνη 30.000 ευ¬ 
ρώ εις βάρος του προϋπολογισμού του Δήμου Τρίγλιας 
στο Κ.Α211 ,ιβ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 4 Νοεμβρίου 2004 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 11383 (2) 

Σύσταση Ν.Π.Δ.Δ στο Δήμο Παλλήνης με την επωνυμία 
Κέντρο Ανοικτής Προστασίας Ηλικιωμένων ΚΑΠΗ Δή¬ 
μου Παλλήνης και κατάργηση των ΚΑΠΗ των έξι ( 6 ) 
Δ.Δ. του Δήμου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995. 

2. Την υπ’ αρίθμ. 90/2004 απόφαση του Δ.Σ. Παλλήνης 
για σύσταση ΚΑΠΗ Στον Δήμο Παλλήνης και ταυτόχρονη 
κατάργηση των ΚΑΠΗ των έξι ( 6 ) Δημ. Διαμερισμάτων, 
αποφασίζουμε: 

Συγχωνεύονται όλα τα Ν.Π.Δ.Δ. του Δήμου Παλλήνης 
με τις επωνυμίες: Καπη Πολύχρονου, ΚΑΠΗ Χανιώτης, 
ΚΑΠΗ Πευκοχωρίου, ΚΑΠΗ Παλιουριού, Καπή Αγ. Παρα- 
σκεύης και ΚΑΠΗ Ν.Σκιώνης σ’ ένα ενιαίο ίδιο Νομικό 
Πρόσωπο Δημοσίου Δικαίου, του Δήμου, η συστατική 
πράξη του οποίου έχει ως εξής: 

Συστήνεται στον Δήμο Παλλήνης Χαλ/κής, Νομικό Πρό¬ 
σωπο Δημοσίου Δικαίου με την επωνυμία «Κέντρο Ανοι¬ 
κτής Προστασίας Ηλικιωμένων (ΚΑΠΗ ) Δήμου Παλλή¬ 
νης. 

Άρθρο 2ο 

Σκοπός του Νομικού Προσώπου είναι: 

α) Παροχή υπηρεσιών για πρόσληψη η καταστολή βιο¬ 
λογικών, ψυχολογικών και κοινωνικών αναγκών καθώς και 
προβλημάτων υγείας των ηλικιωμένων του Δήμου Παλλή¬ 
νης. 

β) Η διαφώτιση και η συνεργασία του ευρύτερου κοινού 
και των ειδικών φορέων σχετικά με τα προβλήματα και τις 
ανάγκες των ηλικιωμένων και 

γ) Η έρευνα σχετικών θεμάτων με τους ηλικιωμένους. 


Άρθρο 3ο 

Πόροι του Νομικού Προσώπου είναι: 

- Η ετήσια επιχορήγηση του Δήμου Παλλήνης που θα 
προβλέπεται υποχρεωτικά στον εκάστοτε προϋπολογι¬ 
σμού αυτού. 

Η επιχορήγηση και κάθε άλλη παροχή του κράτους είτε 
απ’ ευθείας προς τον Νομικό πρόσωπο είτε προς το Δήμο 
Παλλήνης για το Νομικό Πρόσωπο ( άρθρο 199-Π.Δ. 
410/95) 

- Κάθε είδους εισφορές, δωρεές, κληρονομιές και κλη¬ 
ροδοσίες προς το Νομικό Πρόσωπο. 

- Συνδρομές ή συμβολική χρηματική συμμετοχή των με¬ 
λών που έχουν ανάγκη προστασίας. 

- Εισπράξεις από το αντίτιμο των παρεχομένων πραγ¬ 
μάτων ή υπηρεσιών - κάθε άλλη νόμιμη πρόσοδος . 

Άρθρο 4ο 

Περιουσία Νομικού Προσώπου είναι το σύνολο της πε¬ 
ριουσίας των Συγχωνευθέντων Νομικών Προσώπων που 
είχε παραχωρηθεί από το Δήμο σ’ αυτά ή έχει αποκτηθεί 
στη διάρκεια της προηγούμενης λειτουργίας τους. 

Άρθρο 5ο 

Το Νομικό Πρόσωπο θα διοικείται από δεκατρία ( 13 ) 
μέλη Διοικητικό Συμβούλιο τα μέλη του οποίου θα ορίζο¬ 
νται μαζί με τους αναπληρωτές τους από το Δημοτικό 
Συμβούλιο ήτοι: 

α) Τον Δήμαρχο ή τον οριζόμενο απ’ αυτόν αιρετό ή μη 
μέλος, ως Πρόεδρο 

β) Έξι (6) Δημοτικούς Συμβούλους από τους οποίους οι 
δύο θα προέρχονται από μειοψηφία και 

γ) Αντίστοιχο αριθμό μελώντων (6) παραρτημάτωντων 
ΚΑΠΗ. 

Το Διοικητικό Συμβούλιο στην αρχή κάθε δημοτικής πε¬ 
ριόδου εκλέγει από τα μέλη του τον Αντιπρόεδρο και 
Γ ραμματέα αυτού. 

Η θητεία των μελών του Δ.Σ. ακολουθεί την δημοτική πε¬ 
ρίοδο και λήγει πάντοτε με την εγκατάσταση του νέου Δ.Σ. 

Άρθρο 6ο 

Έδρα του Νομικού Προσώπου ορίζεται η έδρα του Δή¬ 
μου. 

Σε κάθε Δημοτικό Διαμέρισμα του Δήμου θα λειτουργεί 
παράρτημα του Νομικού Προσώπου για την καλύτερη 
εξυπηρέτηση των μελών του. 

Άρθρο 7ο 

Το Νομικό Πρόσωπο εκπροσωπείται στα Δικαστήρια και 
σε κάθε άλλη αρχή από τον Πρόεδρο και όταν αυτός 
απουσιάζει ή κωλύεται από τον Αντιπρόεδρο. 

Άρθρο 8ο 

Από τη δημοσίευση της παρούσης απόφασης για τη 
συγχώνευση στην εφημερίδα της Κυβερνήσεως, το νέο 
Νομικό Πρόσωπο στο οποίο συγχωνεύθηκαν τα ΚΑΠΗ 
των: 

1. Δ/Δ/ Πολύχρονου 

2. Δ/Δ Χανιώτης 

3. Δ/Δ Πευκοχωρίου 

4. Δ/Δ Παλιουριού 

5. Δ/Δ Αγίας Παρασκευής 

6. Δ/Δ Ν.Σκιώνης υποκαθίσταται αυτοδικαίως και χωρίς 
καμία άλλη διατύπωση σε όλα εν γένει τα δικαιώματα και 

τις υποχρεώσεις των συγχωνευθέντων νομικών προσώ¬ 
πων εξομοιούμενο με καθολικό ανάδοχο. 

Από την παρούσα απόφαση δεν προκαλείται πρόσθετη 
δαπάνη σε βάρος του προϋπολογισμού τρέχοντος έτους 
του Δήμου Παλλήνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 4 Νοεμβρίου 2004 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 18014 (3) 

Σύσταση νομικού προσώπου δημοσίου δικαίου στο Δήμο 
Μακρακώμης με την επωνυμία «Σχολική Επιτροπή Νη¬ 
πιαγωγείου Γ ραμμένης» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις 

α) Του Ν. 2503/97 (ΦΕΚ ΑΊ07) «Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

β) Των άρθρων 203 του Π .Δ. 410/95 (Δ. Κ. Κ.), όπως ισχύ¬ 
ει, και 5 (παρ.8) του Ν. 1894/90 (ΦΕΚ Α' 110), όπως τρο¬ 
ποποιήθηκε μεταγενέστερα. 

γ)Του άρθρου 1 (παρ.4613)τουΝ. 2539/1997 (ΦΕΚΑ'244), 
«Συγκρότηση της Πρωτοβάθμιας Τοπικής Αυτοδιοίκησης». 

δ) Του άρθρου 27 του Ν. 2081/92 (ΦΕΚ Α' 154), με το 
οποίο προστέθηκε νέο άρθρο 29Α στο Ν. 1558/1985 (ΦΕΚ 
Α' 137), σχετικά με τον έλεγχο των δαπανών που προκα- 
λούν οι κανονιστικές διοικητικές πράξεις. 

2. Την υπ’ αριθμ. 181/2004 απόφαση του Δημοτικού 
Συμβουλίου Δήμου Μακρακώμης σχετικά με τη σύσταση 
Νομικού Προσώπου Δημοσίου Δικαίου στο Δημ. Διαμέρι¬ 
σμα Γραμμένης του οικείου Δήμου, με την επωνυμία 
«Σχολική Επιτροπή Νηπιαγωγείου Γ ραμμένης» λόγω 
ίδρυσης 1/θέσιου Νηπιαγωγείου στο παραπάνω δ. δ. 

3. Την υπ’ αριθ. 1100/11-298 απόφασή μας, περί μετα¬ 
βίβασης δικαιώματος υπογραφής «Με Εντολή Γενικού 
Γραμματέα Περιφέρειας» στο Διευθυντή Αυτοδιοίκησης 
και Αποκέντρωσης, η οποία δημοσιεύθηκε στο ΦΕΚ Β' 
179/25.2.1998, αποφασίζουμε: 

1. Συνιστούμε στο Δήμο Μακρακώμης Νομού Φθιώτι¬ 
δας και ειδικότερα στο Δημοτικό Διαμέρισμα Γ ραμμένης, 
Νομικό Πρόσωπο Δημοσίου Δικαίου με την επωνυμία 
«Σχολική Επιτροπή Νηπιαγωγείου Γ ραμμένης» 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, αποχέτευσης, τηλεφώνου, αναλώσιμων 
υλικών κ.λ.π. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιώντων επίπλων, και 
ο εξοπλισμός γενικά των διδακτηριακών εγκαταστάσεων. 

δ) Η φροντίδα για την εξεύρεση και τον εφοδιασμό της 
σχολικής μονάδας με έπιπλα και σκεύη, με βιβλία για τη 
σχολική βιβλιοθήκη και γενικά η λήψη όλων των αναγκαί¬ 
ων μέτρων για την καλή διοικητική λειτουργία της μονά¬ 
δας και την ασφάλεια του χώρου στέγασης. 


3. Πόροι του νομικού προσώπου είναι: 

α) Η ετήσια επιχορήγηση του Δήμου. 

β) Η ετήσια επιχορήγηση του Κράτους. 

γ) Οι κάθε είδους δωρεές, κληρονομιές κληροδοσίες 
κ.λ.π. 

δ) Οι πρόσοδοι από την περιουσία που τυχόν αφιερώ¬ 
νεται σ’ αυτό. 

Ακροτελεύτιο άρθρο 

Από την απόφαση αυτή προκαλείται δαπάνη σε βάρος 
του Προϋπολογισμού του Δήμου Μακρακώμης 2.500.00 
Ευω γιατοτρέχον οικ. έτος και αντίστοιχη για καθένα από 
τα επόμενα οικ. έτη, η οποία θα καλύπτεται από τα τακτι¬ 
κά έσοδα του και τις τακτικές ή έκτακτες κρατικές επιχο¬ 
ρηγήσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 23 Νοεμβρίου 2004 

Με εντολή Γ ενικού Γ ραμματέα Περιφέρειας 
Ο Προϊστάμενος Δ/νσης 
ΓΕΩΡΓΙΟΣ ΜΙΧΑΣ 
-♦- 

(4) 

Σύστασις εις την Ιεράν Μητρόπολιν Σερβίων και Κοζάνης 
Εκκλησιαστικού Ιδρύματος υπό την επωνυμίαν «ΓΕΝΙ¬ 
ΚΟΝ ΦΙΛΟΠΤΩΧΟΝ ΤΑΜΕΙΟΝ ΤΗΣ ΙΕΡΑΣ ΜΗΤΡΟΠΟ- 
ΛΕΩΣ ΣΕΡΒΙΩΝ ΚΑΙ ΚΟΖΑΝΗΣ» 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψει: 

1. Τας διατάξεις των άρθρων 29 παραγρ. 2 και 59 παρα- 
γρ. 2 του Νόμου 590/1977 «Περί Καταστατικού Χάρτου 
της Εκκλησίας της Ελλάδος», 

2. Τας υποχρεώσεις της Ποιμαινούσης Εκκλησίας τας 
απορρέουσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα, 

3. Τας υφιστάμενος Κοινωνικός, Ποιμαντικός και πνευ¬ 
ματικός ανάγκας της Ιερός Μητροπόλεως Σερβίων και 
Κοζάνης, 

4. Την υπ’ αριθμ. 677/16.9.2004 Πρότασιν του Σεβα- 
σμιότατου Μητροπολίτου Σερβίων και Κοζάνης ΠΑΥΛΟΥ, 

5. Την από 20.10.2004 Γνωμάτευσιν του Νομικού Γρα¬ 
φείου της Νομικής Υπηρεσίας της Εκκλησίας της Ελλά¬ 
δος, 

6. Την από 4.11.2004 Απόφασιν Αυτής, αποφασίζει: 

Συνιστά εις την Ιεράν Μητρόπολιν Σερβίων και Κοζάνης 

Εκκλησιαστικού Ιδρύματος υπό την επωνυμίαν «ΓΕΝΙ¬ 
ΚΟΝ ΦΙΛΟΠΤΩΧΟΝ ΤΑΜΕΙΟΝ ΤΗΣ ΙΕΡΑΣ ΜΗΤΡΟΠΟΛΕ- 
ΩΣ ΣΕΡΒΙΩΝ ΚΑΙ ΚΟΖΑΝΗΣ», το οποίον θα λειτουργή ως 
εξηρτημένη Υπηρεσία του Νομικού Προσώπου της Ιεράς 
Μητροπόλεως Σερβίων και Κοζάνης και θα εδρεύει εις την 
πάλιν της Κοζάνης. Η οργάνωσις, διοίκησις, διαχείρισις 
και λειτουργία του Ιδρύματος τούτου θαδιέπεταιαπότας 
διατάξεις του επομένου Κανονισμού : 

ΚΑΝΟΝΙΣΜΟΣ 

Λειτουργίας Εκκλησιαστικού Ιδρύματος υπό την επω¬ 
νυμία «ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ ΤΗΣ ΙΕΡΑΣ 
ΜΗΤΡΟΠΟΛΕΩΣ ΣΕΡΒΙΩΝ ΚΑΙ ΚΟΖΑΝΗΣ». 

ΚΕΦΑΛΑΙΟΝ Α' 

Σύστασις. Έδρα. Σφραγίς και Σκοπός 

Άρθρον 1 

Συνιστάται παρά τη Ιερά Μητροπόλει Σερβίων και Κοζά¬ 
νης Εκκλησιαστικόν Φιλανθρωπικόν Ίδρυμα υπό την επω¬ 
νυμίαν «ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ». 

Άρθρον 2 

Το Ίδρυμα έχει ιδίαν σφραγίδα κυκλικήν φέρουσαν έξω¬ 
θεν μέντας λέξεις «ΙΕΡΑ ΜΗΤΡΟΠΟΛΙΣ ΣΕΡΒΙΩΝ ΚΑΙ ΚΟ¬ 
ΖΑΝΗΣ» και έσωθεν «ΓΕΝΙΚΟΝ ΦΙΛΟΠΤΩΧΟΝ ΤΑΜΕΙ- 
ΟΝ», ειςτο κέντρον δετηνπαράστασιντου Ιησού Χριστού 
ως καλού ποιμένος. 

Άρθρον 3 

Σκοπός του Ιδρύματος είναι η παροχή πάσης υλικής και 
πνευματικής συμπαραστάσεως προς τους Χριστιανούς 
της Ιεράς Μητροπόλεως Σερβίων και Κοζάνης. Ειδικώτε- 
ρον και ενδεικτικώς περιλαμβάνονται εις τους σκοπούς 
του Ιδρύματος: 

1. Η περίθαλψις ενδεών και απόρων οικογενειών και 
ατόμων. 

2. Η καταβολή εξόδων δια την αποφυλάκισιν ατόμων ευ¬ 
ρισκομένων ενταις φυλακαίς. 

3. Η ιατροφαρμακευτική περίθαλψις ασθενών. 

4. Η οικονομική ενίσχυσις απόρων μαθητών και σπου¬ 
δαστών. 

5. Η ενίσχυσις των Φιλανθρωπικών Ιδρυμάτων, των Ενο- 
ριακών Πνευματικών Κέντρων και Κέντρων Νεότητας και 
των Κατηχητικών Σχολείων της Ιεράς Μητροπόλεως. 

6. Η μισθοδοσία των απαραιτήτων Κοινωνικών Λειτουρ¬ 
γών και λοιπών Συνεργατών. 

7. Η οικονομική ενίσχυσις των Ενοριακών Ταμείων Έρ¬ 
γων Αγάπης οσάκις παρίσταται ανάγκη. 

8. Η έκδοσις εντύπων και περιοδικού θρησκευτικού πε¬ 
ριεχομένου προς δωρεάν διανομήν εις τους Χριστιανούς. 

9. Η διοργάνωσις εκδρομών δια μαθητάς Κατηχητικών 
Σχολείων, Τεχνικών Σχολών, εργαζομένων νέων και γερό¬ 
ντων. 

10. Η λειτουργία συσσιτίων και κατασκηνώσεων. 

11. Η προικοδότησις απόρων κορασίδων. 

ΚΕΦΑΛΑΙΩΝ Β' 

Διοίκησις και Εκπροσώπησιςτου Ιδρύματος. 

Άρθρον 4 

Διοίκησις και Εκπροσώπησιςτου Ιδρύματος. 

α. Το Ίδρυμα διοικείται υπό πενταμελούς Διοικητικού 
Συμβουλίου απαρτιζόμενου εκ του Μητροπολίτου Σερ¬ 
βίων και Κοζάνης ως Προέδρου, β)του Πρωτοσυγκέλλου, 
ως Αντιπροέδρου, γ) ενός Κληρικού της Μητροπόλεως 
εκτελούντος καθήκοντα Γραμματέως και Ταμίου και δ) 
δύο λαϊκών (ανδρών ή γυναικών) διοριζομένων υπό του 
Μητροπολίτου. 

β. Τον Πρόεδρον απάντα η κωλυόμενον αναπληροί ο 
Αντιπρόεδρος. Τα μέλη του Διοικητικού Συμβουλίου διο¬ 
ρίζονται επί τριετεί θητεία, μετά την λήξιν της οποίας δύ- 
ναται να επαναδιορισθούν. 

Παν μέλος εκλείπον ή παραιτούμενον αντικαθίσταται 
υπάτου Μητροπολίτου. 

Ωσαύτως, κατόπιν ητιολογημένης αποφάσεωςτου Μη¬ 
τροπολίτου δύναται να αντικατασταθή μέλος του Διοικη¬ 


τικού Συμβουλίου και προ της λήξεως της θητείας του λό¬ 
γω αδικαιολογήτων απουσιών εκ τριών Συνεδριών του Δι¬ 
οικητικού Συμβουλίου ή ολιγωρίας περί την επιτέλεσιν 
των ανατιθεμένων αυτώ καθηκόντων. 

Άρθρον 5 

1. Το Διοικητικόν Συμβούλιον συνέρχεται τακτικώς μεν 
κατά δίμηνον κατόπιν προσκλήσεως του Προέδρου ή του 
αναπληρωτού Αυτού, εκτάκτως δε οσάκις ήθελε κρίνει 
τούτο αναγκαίον ο Πρόεδρος ή ήθελεν ζητηθή εγγράφως 
υπό τριών τουλάχιστον μελών, αναφερόντων τα θέματα 
δια τα οποία ζητούν την σύγκλησιντου Συμβουλίου. 

Το Διοικητικόν Συμβούλιον ευρίσκεται εν απαρτία, όταν 
οι παρόντες είναι πλείονες των απάντων. 

Αι αποφάσεις του Διοικητικού Συμβουλίου λαμβάνονται 
κατά πλειο ψη φ ία ν, εν ισο ψη φ ία κατ ισχύ ούσηςτηςψήφου 
του Προέδρου. 

Τα πρακτικά των Συνεδριάσεων του Διοικητικού Συμ¬ 
βουλίου αναγινώσκονται εις την αμέσως επομένην Συνε- 
δρίασιν και υπογράφονται υπό των παρισταμένων κατά 
την ανάγνωσιν μελών. 

2. Το Συμβούλιον αποφασίζει περί πάσης υποθέσεως 
αφορώσης ειςτο Εκκλησιαστικόν Ίδρυμα. 

Ειδικώτερον: 

α. Ασκεί, δια του Προέδρου ή των προς τούτο εξουσιο- 
δοτουμένων Μελών αυτού εποπτείαν, επί των Ενοριακών 
Φιλόπτωχων Τ αμείων. 

β. Αποφασίζει περί της διαθέσεως των πόρων του Ιδρύ¬ 
ματος συμφώνως προςτους εντω άρθρω 3του παρόντος 
αναφερομένους σκοπούς. 

γ. Μελετά και εγκρίνει διάφορα μέτρα, υπέρ υλικής ενι- 
σχύσεως και ευοδώσεως των σκοπών αυτού. 

δ. Καταρτίζει τον ετήσιον Απολογισμόν των εσόδων και 
εξόδων, τον οποίον δημοσιεύει εις τον Εκκλησιαστικόν 
Τοπικόν Τύπον και υποβάλλει προς έγκρισιν εις την Γ ενι¬ 
κήν Συνέλευσιν 

Άρθρον 6 

Το υπό στοιχείο γ' μέλος του Δ.Σ. Κληρικός της Ιεράς 
Μητροπόλεως, εκτελεί καθήκοντα Γραμματέως και Ταμί¬ 
ου του Ιδρύματος. Ούτος φυλάσσει άπαντα τα βιβλία Δι- 
οικήσεως και Διαχειρίσεως του Ιδρύματος, συντάσσει τα 
πρακτικά του Διοικητικού Συμβουλίου, την αλληλογρα¬ 
φίαν, την οποίαν συνυπογράφει μετάτου Προέδρου,κρα¬ 
τεί την σφραγίδα και το Ταμείοντου Ιδρύματος. 

Ο Ταμίας δύναται να έχη εις χείρας του ποσόν μέχρι χι- 
λίων ευρώ (1000,00) δια τας τρέχουσας ανάγκας του τα¬ 
μείου. Αι πέραν του ορίου τούτου εισπράξεις δέον υπο¬ 
χρεωτικούς να κατατίθενται εις λογαριασμόν μιας εκ των 
λειτουργουσών εις την πόλιντης Κοζάνης Τραπεζών επ’ 
ονόματιτου Ιδρύματος. 

Άρθρον 7 

Το Διοικητικόν Συμβούλιον προς ευχερεστέραν επιτέ- 
λεσιντου έργου αυτού δύναται να καταρτίζη ειδικός υπο- 
επιτροπάς απαρτιζόμενος εκ μελών αυτού καί ετέρων 
προσώπων επιλεγομένων υπ’ αυτού. 

Άρθρον 8 

Ο Πρόεδρος του Ιδρύματος εκπροσωπεί νομίμως τότε 
Γενικόν και τα Ενοριακά Φιλόπτωχα Ταμεία ενώπιον πά¬ 
σης Δικαστικής και Διοικητικής Αρχής, συμβάλλεται εξ 
ονόματος και δια λογαριασμόν του Ιδρύματος προηγου- 
μένη αποφάσειτου Διοικητικού Συμβουλίου, υπογράφει 

την αλληλογραφίαν του Ιδρύματος και επικυρώνει τα 
αποσπάσματα Πρακτικών του Διοικητικού Συμβουλίου. 

Ο επιβαλλόμενος εις πολιτικός δίκας προς το Ίδρυμα 
όρκος δίδεται υφ’ ενός των λαϊκών μελώντου Διοικητικού 
Συμβουλίου, εξουσιοδοτημένου εκάστοτε εγγράφως 
προς τούτο υπάτου Διοικητικού Συμβουλίου. 

Ο Μητροπολίτης ως Πρόεδρος του Διοικητικού Συμ¬ 
βουλίου του Γενικού Φιλόπτωχου Ταμείου, ασκεί εντός 
της περιφέρειας τα επισκοπικά του δικαιώματα ως προ¬ 
βλέπουν οι Ιεροί Κανόνες, αι Εκκλησιαστικοί διατάξεις και 
οι νόμοιτης Πολιτείας συμφώνως προς τα εντω άρθρω 29 
παρ 1 εν συνδυασμώ προς το άρθρον 39 παρ. 6 του Νό¬ 
μου 590/77. 

Άρθρον 9 

Το αξίωμα των εκάστοτε συμμετεχόντων εις το Διοικη¬ 
τικόν Συμβούλιον του Ιδρύματος, ως και εις τας Υποεπι- 
τροπάς, είναι τιμητικόν, αι δε προσφερόμεναι υπηρεσίαι 
υφ’ εκάστου των μελών παρέχονται δωρεάν άνευ αντιμι¬ 
σθίας ή αποζημιώσεως. 

ΚΕΦΑΛΑΙΩΝ Γ' 

Πόροι του Ιδρύματος. Περιουσία και Διαχείρισις 

Άρθρον10 

Πόροι του Ιδρύματος είναι: 

1. Αι εκάστοτε υπέρ αυτού επιχορηγήσεις της Ιερός Μη- 
τροπόλεως Σερβίων και Κοζάνης. 

2. Εισφοραί των Ιερών Μονών και Ιερών Προσκυνημά¬ 
των της Ιερός Μητροπόλεως Σερβίων και Κοζάνης, εγ- 
γραφόμεναι εν τοις Προϋπολογισμοίς υπό των οικείων 
Συμβουλίων και νομίμως εγκρινόμεναι. 

3. Κληρονομιάς κληροδοσίας καιδωρεαίυπέρτου Ιδρύ¬ 
ματος ή και αφιερώματα εκ μέρους παντός τρίτου υπέρ 
αυτού, ως επίσης και τα εξ αυτών προερχόμενα έσοδα. 

4. Πάσα επιχορήγησις υπέρ αυτού εκ μέρους του Κρά¬ 
τους, ως και εισφοραί Δήμων και Κοινοτήτων ή άλλων Ορ¬ 
γανισμών. 

5. Πρόσοδοι εκ περιφοράς δίσκων εν τοις Ιεροίς Ναοίς 
της Ιερός Μητροπόλεως Σερβίων και Κοζάνης, τη εγκρί- 
σειτου Μητροπολίτου. 

6. Ποσοστόν, σαράντα επί τοις εκατόν (40%) επί των 
προσόδων του Γενικού Εράνου της «ΗΜΕΡΑΣ ΤΗΣ ΑΓΑ¬ 
ΠΗΣ». 

7. Παν έτερον έσοδον προερχόμενον εκ πόσης νομίμου 
πηγής. 

Άρθρον11 

Η διοίκησις και διαχείρισις της περιουσίας του Ιδρύμα¬ 
τος ενεργείται υπό του Διοικητικού Συμβουλίου. 

Η εκμίσθωσις ακινήτων του Ιδρύματος, ως και η εκποίη- 
σις τούτων ενεργείται κατά τας κειμένας εκάστοτε διατά¬ 
ξεις «περί εκμισθώσεως και εκποιήσεως Εκκλησιαστικών 
ακινήτων». 

Δια πάσαν εισφοράν εις χρήμα εκδίδεται Γραμμάτιον 
Εισπράξεως υπογραφόμενον υπάτου Προέδρου και του 
Ταμίου δια πάσαν δε εισφοράν εις είδος εκδίδεται από- 
δειξις παραλαβής υπογραφομένη υπό των ιδίων και ακο¬ 
λουθεί σχετική καταχώρισις εν τοις οικείοις βιβλίοις του 
Ιδρύματος. 

Άρθρον12 

Δια πάσαν πληρωμήν εκδίδεται ένταλμα πληρωμής 
υπογραφόμενον υπό του Προέδρου και του Ταμίου, δια 


παν δε χορηγούμενον είδος εκδίδεται διατακτική υπο- 
γραφομένη υπό των αυτών. 

Άρθρον13 

Ο Προϋπολογισμός και Απολογισμός του Ιδρύματος 
καταρτίζεται υπό του Διοικητικού Συμβουλίου και εγκρί- 
νεται υπό του Μητροπολιτικού Συμβουλίου της Ιερός Μη¬ 
τροπόλεως Σερβίων και Κοζάνης εφαρμοζομένων αναλό- 
γωςτων κειμένων διατάξεων «περί εγκρίσεως Προϋπολο¬ 
γισμών και Απολογισμών των Ιερών Ναών». 

Άρθρον14 

Εν περιπτώσει διαλύσεως του Ιδρύματος άπασα η περι¬ 
ουσία αυτού περιέρχεται αυτοδικαίως εις το Νομικόν 
Πρόσωπον της Ιερός Μητροπόλεως Σερβίων και Κοζά¬ 
νης, υφ’ ης διατίθεται προς εκπλήρωσιντων αυτών ή πα¬ 
ρεμφερών σκοπών. 

ΚΕΦΑΛΑΙΟΝ Δ 

Ενοριακά Ταμεία Κοινωνίας Αγάπης 

Άρθρον15 

Προς ευχερεστέραν εκπλήρωσιν του σκοπού του Γ ενι¬ 
κού Φιλόπτωχου Ταμείου συνιστάταιπαρ’ εκάστη Ενορία 
της Ιερός Μητροπόλεως Σερβίων και Κοζάνης άνω των 
πεντήκοντα οικογενειών ειδικόν Ταμείον ονομαζόμενον 
«Ενοριακόν Φιλόπτωχον Ταμείον», στερούμενον ιδίας νο¬ 
μικής προσωπικότητας και διοικούμενον υπό πενταμε¬ 
λούς Διοικούσης Επιτροπής, αποτελούμενης έκτου Εφη¬ 
μερίου του Ιερού Ναού, ως Προέδρου, ενός Εκκλησιαστι¬ 
κού Συμβούλου και τριών ενοριτών, ανδρών ή γυναικών. 
Εις ους Ναούς υπηρετούσι πλείονες Εφημέριοι, ο Πρόε¬ 
δρος του Ενοριακού Φιλόπτωχου Ταμείου Κοινωνίας Αγά¬ 
πης ορίζεται υπό του Μητροπολίτου. 

Ο Εκκλησιαστικός Σύμβουλος και οι τρεις ενορίται προ- 
τείνονται υπό του Εφημερίου-Προέδρου του Ενοριακού 
Φιλόπτωχου Ταμείου και διορίζονται υπάτου Μητροπολί¬ 
του. 

Η θητεία των μελών των Ενοριακών Φιλόπτωχων Ταμεί¬ 
ων είναι τριετής. 

Ο Πρόεδρος και τα μέλη των Ενοριακών Φιλόπτωχων 
Ταμείων, δύνανται να αντικατασταθώσι καιπροτηςλήξε- 
ως της τριετίας, είτε λόγω παραιτήσεως, είτε λόγω θανά¬ 
του, είτε μετ’ ητιολογημένην απόφασιν του Μητροπολί¬ 
του. 

Άρθρον16 

Άπαντα τα Ενοριακά Φιλόπτωχα Ταμεία εκπροσωπού¬ 
νται υπό του Γ ενικού Φιλόπτωχου Ταμείου. 

Άρθρον17 

Η Διοικούσα Επιτροπή ενός εκάστου Ενοριακού Φιλό¬ 
πτωχου Ταμείου κατά την πρώτην αυτής Συνεδρίαν κα¬ 
ταρτίζεται εις Σώμα, εκλέγουσα μεταξύ των μελών της, 
Γραμματέα και Ταμίαν, των καθηκόντων του Αντιπροέ¬ 
δρου της Διοικούσης Επιτροπής Ενοριακού Φιλόπτωχου 
Ταμείου Αγάπης ασκουμένων πάντοτε υπάτου Εκκλησια¬ 
στικού Συμβούλου, όστις αναπληροί τον Πρόεδρον αυ¬ 
τής, απάντα ή κωλυόμενον. 

Ο Γραμματεύς τηρεί τα Πρακτικά του Ενοριακού Φιλό¬ 
πτωχου Ταμείου και διεξάγει την σχετικήν αλληλογρα¬ 
φίαν. 

Ο Ταμίας διαχειρίζεται τους πόρους του Ενοριακού Φι¬ 
λόπτωχου Ταμείου και τηρεί τα σχετικά βιβλία της διαχει- 

ρίσεως, ων υπόλογος κατά πάσαν ώραν έναντι της Διοι- 
κούσης Επιτροπής του Ενοριακού Φιλόπτωχου Ταμείου 
και του Διοικητικού Συμβουλίου του Γενικού Φιλόπτωχου 
Ταμείου. 

Άρθρον 18 

Η Διοικούσα Επιτροπή του Ενοριακού Φιλόπτωχου Τα¬ 
μείου συνεδριάζει τακτικώς μεν ανά δίμηνον, ελέγχουσα 
τα έσοδα και έξοδα του παρελθόντος διμήνου, εκτάκτως 
δε οσάκις κρίνεταιτούτο απαραίτητον υπό του Π ροέδρου 
ή τριών τουλάχιστον μελών αυτής. 

Άρθρον 19 

Πόροι του Ενοριακού Φιλόπτωχου Ταμείου είναι: 

1. Ειδική επιχορήγησις του οικείου Ιερού Ναού, ανα- 
γραφομένη εν τω Προϋπολογισμώ αυτού και εγκρινομέ- 
νη υπάτου Μητροπολιτικού Συμβουλίου. 

2. Το προϊόν υφισταμένου εν τω οικείω Ιερώ Ναώ ειδι¬ 
κού κυτίου, ως και το προϊόν εκ περιφοράς δίσκου εν τω 
Ναώ, διενεργούμενης μετ’ έγκρισιντου Μητροπολίτου. 

3. Αι προαιρετικοί, τακτικοί η έκτακτοι, εισφοραί των πι¬ 
στών. 

4. Δωρεαί, επιχορηγήσεις και κληροδοτήματα. 

5. Ποσοστόν εξήντα επί τοις εκατόν (60%) εκ του ερά¬ 
νου της «Ημέρας της Αγάπης». 

6. Παν έτερον έσοδον προερχόμενον εκ νομίμου και 
χρηστής πηγής. 

Άρθρον 20 

Οι πόροι των Ενοριακών Φιλόπτωχων Ταμείων διατίθε¬ 
νται δια την εντός της Ενορίας πραγμάτωσιντων εντω άρ- 
θρω 3 αναγραφομένων σκοπών. 

Άρθρον21 

Η εξακρίβωσις της ένδειας εκάστου ενδεούς Ενορίτου, 
πρέπει να γίνεται το ταχύτερον μετά μεγίστης προσοχής 
και κατόπιν να γίνεται εγγραφή του εις τα επί τούτω βιβλία 
της Ενορίας και σημείωσις χρησίμων παρατηρήσεων. 

Άρθρον 22 

Πάσα πληρωμή γίνεται κατόπιν αποφάσεως της Διοι- 
κούσης Επιτροπής του Ενοριακού Φιλόπτωχου Ταμείου, 
επί τη βάσει Ενταλμάτων υπογραφόμενων υπάτου Προέ¬ 
δρου, του Γραμματέως και του λαμβάνοντος. Αι εισπρά¬ 
ξεις γίνονται επί τη βάσει Γραμματίων υπογραφόμενων 
υπάτου Προέδρου και του Ταμίου. 

Άρθρον 23 

Τα εν τω Ταμείω του Ενοριακού Φιλόπτωχου Ταμείου 
μετρητά δεν δύνανται να υπερβαίνωσι το ποσόν των πε- 
ντακοσίων ευρώ (500,00). Τα επί πλέον κατατίθενται επ’ 
ονόματι αυτού εις λογαριασμόν μιας εκ των λειτουργου- 
σών εις την πόλιν της Κοζάνης Τραπεζών. 

Άρθρον 24 

Τα Ενοριακά Φιλόπτωχα Αγάπης τηρούντο εξής βιβλία: 

1. Βιβλίον Πρακτικών. 

2. Βιβλίον Ταμείου. 

3. Πρωτόκολλον εισερχόμενης και εξερχόμενης αλλη¬ 
λογραφίας. 

4. Γραμμάτια Εισπράξεων. 

5. Εντάλματα Πληρωμών. 

6. Διπλότυπους αποδείξεις παραλαβής ειδών. 


Άρθρον 25 

Τ α Ενοριακά Τ αμεία δεν διαθέτουν ιδίαν σφραγίδα, αλλ’ 
άπαντα τα εντω προηγουμένω άρθρω μνημονευόμενα βι¬ 
βλία και έντυπα αυτών σφραγίζονται δια της σφραγίδας 
του Γ ενικού Φιλόπτωχου Ταμείου. 

Άρθρον 26 

Τ α Ενοριακά Φιλόπτωχα Τ αμεία υποβάλλουσι κατ’ έτος, 
εντός του μηνός Ιανουάριου, τον απολογισμό ντης προη- 
γουμένης χρήσεως μεθ’ απάντων των δικαιολογητικών 
της διαχειρίσεως, ειςτο Διοικητικόν Συμβούλιοντου Γ ενι¬ 
κού Φιλόπτωχου Ταμείου, προς έλεγχον και έγκρισιν. 

ΚΕΦΑΛΑΙΟΝ Ε' 

Γ ενική Συνέλευσις και λογοδοσία 

Άρθρον 27 

Άπαξ του έτους συνέρχονται εις Γενικήν Συνέλευσιν 
άπαντα τα μέλη του Γενικού Φιλόπτωχου Ταμείου και των 
Ενοριακών Φιλόπτωχων Ταμείων, κατόπιν προσκλήσεως 
του Μητροπολίτου, κατά την οποίαν γίνεται'Εκθεσις των 
Πεπραγμένων και προγραμματίζεται η περαιτέρω δρα- 
στηριότης του Ιδρύματος, συντασσομένου σχετικού 
Πρακτικού, υπογραφόμενου υπό του Διοικητικού Συμ¬ 
βουλίου του Γενικού Φιλόπτωχου Ταμείου και των Προέ¬ 
δρων της Διοικούσης Επιτροπής των Ενοριακών Φιλό¬ 
πτωχων Ταμείων. 

Άρθρον 28 

Ο έλεγχος της ετήσιας διαχειρίσεως του Γ ενικού Φιλό¬ 
πτωχου Ταμείου ενεργείται υπό της Διευθύνσεως Οικο¬ 
νομικής Επιθεωρήσεως της Ιεράς Συνόδου, κατά τας δια¬ 
τάξεις του υπ’ αριθμ. 163/1998 Κανονισμού της Ιεράς Συ¬ 
νόδου. 

ΚΕΦΑΛΑΙΟΝ ΣΤ 
Η «Ημέρατης Αγάπης» 

Άρθρον 29 

Η «Ημέρα της Αγάπης», καθ’ ην διεξάγεται Γενικός 
Έρανος εν απάση τη περιφέρεια της Ιεράς Μητροπόλεως 
Σερβίων και Κοζάνης, δι’ ηριθμημένων κουπονιών, ορίζε¬ 
ται δι’αποφάσεως του Διοικητικού Συμβουλίου του Γενι¬ 
κού Φιλόπτωχου Ταμείου. 

ΚΕΦΑΛΑΙΟΝ Ζ' 

Ειδικοί Διατάξεις 

Άρθρον 30 

Περί παντός θέματος μη διαλαμβανομένου εντω παρό- 
ντι Κανονισμώ επιλαμβάνεται και αποφασίζει το Διοικητι¬ 
κόν Συμβούλιον του Γ ενικού Φιλόπτωχου Τ αμείου. 

Άρθρον31 

Ο παρών Κανονισμός καταργείται ή τροποποιείται υπό 
της Ιεράς Συνόδου, κατόπιν αποφάσεως του Διοικητικού 
Συμβουλίου του Γενικού Φιλόπτωχου Ταμείου, λαμβανο- 
μένης εν Συνεδρία υπό την Προεδρίαν του Μητροπολίτου. 

Άρθρον 32 

Η ισχύς του παρόντος Κανονισμού άρχεται απάτης δη- 
μοσιεύσεως του εις την Εφημερίδα της Κυβερνήσεως και 
το επίσημον Δελτίον της Ιεράς Συνόδου της Εκκλησίας 
της Ελλάδος «ΕΚΚΛΗΣΙΑ». 




23462 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρον 33 

Εκ των διατάξεων του παρόντος Κανονισμού προκαλεί- 
ται δαπάνη εις βάρος του Προϋπολογισμού του Νομικού 
Προσώπου της Ιεράς Μητροπόλεως Σερβίων και Κοζά¬ 
νης, το ύψος της οποίας δεν δύναται να προσδιορισθή. 

Αθήναι, 4 Νοεμβρίου 2004 
Ο Πρόεδρος 

Ο Αθηνών ΧΡΙΣΤΟΔΟΥΛΟΣ 

-♦- 

(5) 

Τροποποίηση και Συμπλήρωση της αριθ. 90/25.2.1975 
Πράξεωςτου Μητροπολίτου Σερβίων και ΚοζάνηςΔιο- 
νυσίου (Φ.Ε.Κ. 448/Β716.5.1977) περί λειτουργίας του 
Εκκλησιαστικού Ιδρύματος «ΣΩΚΡΑΤΕΙΟΝ ΜΠΛΙΟΥ- 
ΡΕΙΟΝ ΕΚΚΛΗΣΙΑΣΤΙΚΟΝ ΙΔΡΥΜΑ ΔΙΑΚΟΝΙΑ ΤΗΣ 
ΠΙΣΤΕΩΣ” Ο ΑΓΙΟΣ ΝΙΚΟΛΑΟΣ”» 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψει: 

1. Τάς διατάξεις των άρθρων 1 παραγρ. 4 και 29 παρα- 
γρ.2τουΝ. 590/1977. 

2. Τάς υπ’ άριθμ.: α) 80 και 81/21.2.1972 Πράξεις του 
Μητροπολίτου Σερβιών και Κοζάνης Διονυσίου (Φ.Ε.Κ. 
450/Β722.6.1972), τροποποιηθείσας δια των υπ’ άριθμ. 
90/25.2.1975 (Φ.Ε.Κ. 448/Β716.5.1975) και36/31.10.1980 
(Φ.Ε.Κ. 1226/τ.Β725.11.1980) Πράξεων του αυτού Μη¬ 


τροπολίτου περί του εν Κοζάνη λειτουργούντος Εκκλη¬ 
σιαστικού Ιδρύματος υπό τον τίτλον : «ΣΩΚΡΑΤΕΙΟΝ 
ΜΠΛΙΟΥΡΕΙΟΝ ΕΚΚΛΗΣΙΑΣΤΙΚΟΝ ΙΔΡΥΜΑ ΔΙΑΚΟΝΙΑ 
ΤΗΣ ΠΙΣΤΕΩΣ Ο ΑΓΙΟΣ ΝΙΚΟΛΑΟΣ». 

3. Την υπ’ άριθμ. 2/1.9.2004 Απόφασιν κοίτην υπ’ άριθμ. 
678/16.9.2004 Πρότασιντου Σεβασμιωτάτου Μητροπολί¬ 
του Σερβίων και Κοζάνης Παύλου. 

4. Την από 25.10.2004 Γνωμάτευσιν του Νομικού Γρα¬ 
φείου της Νομικής Υπηρεσίας της Εκκλησίας της Ελλά¬ 
δος. 

5. Την από 4.11.2004 Απόφασιν Αυτής, αποφασίζει: 

Τ ροποποιεί και συμπληρώνειτο άρθρον 8της υπ’ αριθμ. 
90/25.2.1975 Πράξεως του Μητροπολίτου Σερβίων και 
Κοζάνης Διονυσίου (Φ.Ε.Κ. 448/Β716.5.1977) περί λει¬ 
τουργίας του Εκκλησιαστικού Ιδρύματος «ΣΩΚΡΑΤΕΙΟΝ 
ΜΠΛΙΟΥΡΕΙΟΝ ΕΚΚΛΗΣΙΑΣΤΙΚΟΝ ΙΔΡΥΜΑ ΔΙΑΚΟΝΙΑ 
ΤΗΣ ΠΙΣΤΕΩΣ” Ο ΑΓΙΟΣ ΝΙΚΟΛΑΟΣ”» δια της προσθήκης 
παραγράφου δ’ εχούσης ως εξής: 

«δ’ Δι’ ήτιολογημένης αποφάσεωςτου Διοικητικού Συμ¬ 
βουλίου οι πόροι του Ιδρύματος διατίθενται και προς κά- 
λυψιν άλλων αναγκών της Ιεράς Μητροπόλεως». 

Η παρούσα απόφασις να δημοσιευθή δια της Εφημερί- 
δοςτης Κυβερνήσεως και του Επισήμου Δελτίου της Εκ¬ 
κλησίας της Ελλάδος «ΕΚΚΛΗΣΙΑ». 

Εν Αθήναις, τη 4η Νοεμβρίου 2004 
Ο Πρόεδρος 

1- Ο Αθηνών ΧΡΙΣΤΟΔΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





